חוק כלי הירייה (תיקון מס' 20), התשע"ו-2016
הצעת חוק פרטית, הכנסת ה-20
פורסם: ספר החוקים, חוברת 2572, עמ' 1152, 2016-08-07T00:00:00+03:00
חוק כלי הירייה, התש"ט–1949 קובע כי לא יינתנו רישיון, רישיון מיוחד או תעודת הרשאה לכלי ירייה לאדם שטרם מלאו לו 21 שנים. עם זאת קובע החוק כי השר לביטחון הפנים, באישור ועדת הפנים והגנת הסביבה של הכנסת, רשאי לקבוע סוגי פעילויות או נסיבות בהן יינתן רישוי כאמור לאדם שמלאו לו 18 שנים, אך טרם מלאו לו 21 שנים. נקבע כי סיום שירות סדיר מלא יחשב לצורך חוק כלי הירייה, כנסיבה שבהתקיימותה יהיה ניתן להעניק רישוי לכלי ירייה. תיקון זה מאפשר לחיילות וחיילים אשר מסיימים שירות צבאי מלא לפני גיל 21, לעסוק בעבודות המצריכות רישיון לנשק.